Държавен вестник, бр. 58, 2015 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  58
началниците на регионалните инспекторати по 
образованието след съгласуване с министъра 
на труда и социалната политика и министъра 
на регионалното развитие и благоустройството.
Според чл. 48, ал. 5 ППЗНП паралелки за 
придобиване на професионална квалифика­
ция в средни общообразователни училища и 
гимназии се разкриват в населени места, в 
които няма професионални училища.
Паралелката за придобиване на професио­
нална квалификация в СОУ „Васил Левски“ 
се разкрива за първи път и е в нарушение 
на чл. 48, ал. 5 ППЗНП, но нарушението на 
материална разпоредба не представлява ви­
наги основание за обявяване на нищожност. 
АПК не дава отговор кога нарушението на 
материалния закон е толкова съществено, че 
води до нищожност на волеизявлението на 
административния орган. (В случая) Заповедта 
е издадена от министъра на образованието и 
науката, който е материално компетентен да 
утвърди държавния план-прием, а нарушението 
на чл. 48, ал. 5 ППЗНП не е до степен нетър­
пим от правовия ред. Не може да се направи 
извод за превратно упражняване на власт, 
поради което жалбата се явява неоснователна.
ІІІ. Настоящият петчленен състав на 
Върховния административен съд не споделя 
правните изводи на тричленния състав и счита 
постановеното от тричленния състав решение 
за неправилно поради следните съображения:
1. Допуснатата от тричленния състав 
съществена фактическа грешка относно 
професията и специалността по одобрения 
план-прием в СОУ „Васил Левски“ не влияе 
върху правните изводи, изложени в мотивите 
към съдебното решение, но следва да бъде 
отстранена. Професията „Лесовъд“ с код 
623040 от специалност „Горско стопанство“ 
с код 6230401 на професионално направление 
„Горско стопанство“ с код 623 е утвърдена за 
Професионална гимназия по земеделие и гор­
ско стопанство в с. Стефан Караджа, община 
Вълчи дол, а не за СОУ „Васил Левски“ – гр. 
Девня. Както се посочи и по-горе в тези моти­
ви (т. І.5), за СОУ „Васил Левски“ е утвърден 
план-прием за придобиване на професионална 
квалификация по професия „Дизайнер“ с код 
214010, специалност „Рекламна графика“ с 
код 2140112 от професионално направление 
„Дизайн“ с код 214 от Списъка на професиите 
за професионално образование и обучение 
по чл. 6, ал. 1 ЗПОО, утвърден от министъ­
ра на образованието и науката със Заповед 
№ РД-09-413 от 12.05.2003 г., с последващи 
изменения и допълнения, актуализирана със 
Заповед № РД-09-182 от 25.02.2013 г. и Заповед 
№ РД-09-74 от 20.01.2014 г. на министъра на 
образованието и науката.
Същественото е, че професионалното обра­
зование по посочените професия, специалност 
и професионално направление ще се реализира 
за първи път в СОУ „Васил Левски“, т.е. оп­
лакването на жалбоподателя, че с утвърдения 
план-прием за професионално образование 
в СОУ „Васил Левски“ министърът на обра­
зованието и науката за първи път разкрива 
паралелка за професионална квалификация 
в това средно общообразователно училище.
2. А според чл. 9, ал. 1, т. 3 ЗПОО средно 
общообразователно училище (каквото е СОУ 
„Васил Левски“ – гр. Девня) има право за 
осъществяване на обучение за придобиване 
на професионална квалификация (само) въз 
основа на заповед на министъра на образо­
ванието и науката, ако отговаря на условия­
та, определени с държавните образователни 
изисквания.
По делото не е представена заповед на ми­
нистъра на образованието и науката по чл. 9, 
ал. 1, т. 3 ЗПОО за СОУ „Васил Левски“ – гр. 
Девня, поради което следва да се приеме, че 
такава заповед не съществува и посоченото 
средно общообразователно училище няма пра­
во да осъществява обучение за придобиване 
на професионална квалификация.
3. Според чл. 48, ал. 5 ППЗНП паралелки 
за придобиване на професионална квалифи­
кация в средни общообразователни училища 
и гимназии се разкриват в населени места, 
в които няма професионални училища. От 
съдържанието на тази разпоредба логически 
следва извод, че ако в населеното място има 
професионално училище, паралелка за при­
добиване на професионална квалификация не 
може да бъде разкрита в средно общообра­
зователно училище или гимназия в същото 
населено място. Следователно, като е одобрил 
за първи път план-прием за придобиване на 
професионална квалификация в СОУ „Васил 
Левски“ – гр. Девня, в нарушение на прави­
лото по чл. 48, ал. 5 ППЗНП, министърът на 
образованието и науката е превишил (излязъл 
е извън рамките на) своята компетентност по 
чл. 25, ал. 5 ЗПОО и погледнато през призмата 
на логически изведената от съдържанието на 
чл. 48, ал. 5 ППЗНП забрана – е осъществил 
едно неправомерно юридическо действие, въ­
преки че нарушението на чл. 48, ал. 5 ППЗНП 
не е обвързано със санкция.
По правило административните актове 
са правомерни юридически действия – из­
вършени в изпълнение на закон – и поради 
това е общоприета в съдебната практика и 
в правната теория оборима презумпция за 
тяхната законосъобразност. Поради това не 
само е недопустимо, но дори е немислимо 
административен акт да бъде издаден при 
превишаване на власт (компетентност) или в 
нарушение на нормативно установена забрана. 
Такъв акт е нетърпим за правния ред, поради 
което е винаги нищожен – превишението на 
властта (излизането извън рамките на пре­
доставената компетентност) е липса на ма­